Árskógar , 109 Reykjavík
STAKFELL fasteignasala kynnir fyrir eldri borgara mjög skemmtilega þriggja herbergja 94,8 fermetra íbúð á 7.hæð í lyftuhúsi við Árskóga 6. Rúmgóð íbúð, stór stofa, baðherbergi með þvottahúsi innaf, 5,4 fermetra geymsla í kjallara. Lokaðar svalir með góðu útsýni. Gróin lóð, púttvöllur. Húsvörður í húsinu. Innangengt er í félagsmiðstöðina Árskóga þar sem er rekið skipulagt félagsstarf, hægt er að fá keyptan mat og ýmsa þjónustu.
Komið er inn í rúmgott hol þar sem er fataskápur. Baðherbergi er til vinstri, herbergi til hægri úr holi. Baðherbergi er með sturtuklefa, innréttingu og þvottahúsi innaf. Flísar á veggjum að hluta, öryggisdúkur á gólfi. Herbergið er rúmgott, bjart, með fataskáp og parketi á gólfi.
Hol er opið til stofu. Til hægri er björt borðstofa með stórum glugga, til vinstri er opið eldhús með stórri innréttingu, flísum á milli skápa, háfi og eldunareyju sem má sitja við. Stofa er björt og rúmgóð. Með gluggum í tvær áttir og útgengi útá yfirbyggðar svalir. Vönduð glerlokun, sem má opna nánast alveg, er á svölum. Viðarklæðning er á svalagólfi, sem tekur gólfið í sömu hæð og stofugólfið.
Svefnherbergi er til vinstri frá borðstofu og eldhúsi, rúmgott og bjart herbergi með fataskáp á heilum vegg.
Í kjallara er geymsla og hjólageymsla í sameign. Virkt húsfélag er í húsinu og virðist vera hugað vel að öllu viðhaldi.